open-index/open-wikipedia-markdown huggingface dataset:
Versammling

**Pennsilfaanisch Deitsche Versammlinge**:

* Dah Brondawei Brenner. Contact: Howard Snyder, 6791 Philipps Road, Germansville, PA 18053.
* Die Deitsch Fersommling Fon Lodge #15. Contact: Donald W. Reinert, 67 Blue Rocks Road, Lenhartsville, PA 19534.
* Die Heidelberg Deitsch Fersommling. Contact: Dr. Robert M. Kline, 614 State Route 419, Newmanstown, PA 17073-9133.
* Die Pennsylfawnish Deitsch Tzommalaaf. Contact: Lester Miller, 44 Miller Street, Kutztown, PA 19530.
* Die Weibsleit Grundsow Lodge Fon Da Baryomadahl. Contact: Lucy Kern, Peery Road, East Greenville, PA 18041.
* Fereinicht Pennsylfawnish Deitsch Fulk Fersommling. Contact: Reynold G. Reinert, 2275 Seipstown Road, Fogelsville, PA 18051.
* Fersommle Fesht On Der Bushkill. Contact: Carl T. Remel, Nazareth. PA.
* Huffa Karrich Fersommling. Contact: Carl J. Arner, 156 Five Point Road, Macungie, PA 18062.
* Lechaw Dahl Deitschie Fersommling. Contact: Ralph Zettlemoyer, 8453 Claussville Road, Fogelsville, PA 18051.
* New Ringgold Deitsch Fersommling. Cont.: Marvin C. Ginder,, 139 Gilberts Hill Road, Lehighton, PA 18235.
* Oley Daal Pennsilfaanish Deitsch Fersommling. Contact: Richard C. Wolf, 237 Fry Road, Fleetwood, PA 19522-8811.
* Pennsylvania Deitsch Fersommling Fon Baerricks Kounty. Contact: Richard C. Wolf, 237 Fry Road, Fleetwood, PA 19522-8811.
* Pennsylvania Dutch German Night Shartlesville. Contact: John Seitzinger, P.O. Box 325, Shartlesville, PA 19554.
* Unner Lechaw Kounty Fersommling. Contact: Paul F. Kunkel, 960 Evergreen Street, Emmaus, PA 18049.
* Unner Mahony Un Nochberschaft Fersommling. Contact: N. Daniel Schwalm, 30 S 2nd St, Shamokin, PA 17872.
* Versammling vun West Baerricks Kaundi. John P. Messner, P.O. Box, Shartlesville, PA 19554.
Die Mudderschprooch iss am verschwinne

Des pennsilfaanisch-deitsche Schprooch,

Des schteht verleicht im G’faahr.

Ya, unser Mudderschprooch iss net

So rein, ass wie devor.

Ich weess beschur, ass noch viel Leit

Des Deitsch hoch eschtimiere,

Awwer harich zu die Mensche,

Wie sie Deitsch un Englisch riehre.

Die englische Wadde schleiche nei,

Wie Dieb, so eens bei eens.

Sie schtehle unser deitsche Schprooch,

Es gross Watt un es gleens.

Naddierlich gebt´s viel Wadde heit,

Ass nei sinn un aa fremm --

Wadde net in der deitsche Schprooch,

Ass mer g’lannt henn vun die Memm.

Wadde, so wie Telephone,

Radio un Actor,

Typewriters un Stereos,

Planes un Chiropractor.

Awwer ich schwetz net vun der Satt Wadd,

Die gehne so mit nei,

Verzoddelt darich unser Schprooch –

Mer nemmt´s in acht net glei.

Awwer´s sinn noch blendi Wadde,

Im Deitsche bekannt zu ehm,

Viel gude deitsche Wadde,

Ass mer g’lannt henn als deheem.

Yuscht darich die Yaahre heert mer,

Ass die deitsche Wadde vergehne.

Sie sinn verlore vun die Schprooch,

Weil Leit vun Englisch lehne.

Mit so viel Englisch neigeriehrt,

Dann wunnert mer ferwas,

Mir so viel Deitsch vergesse henn –

Sinn mir verleicht zu lass?

Ferwas saage deel Leit „Christmas,"

Wann´s alt Watt „Grischdaag" iss?

Deel saage „paint" fer „Fareb,"

Un „peanut" fer „Grundniss."

Deel saage „sink" fer „Schpielbank,"

Un die Daage vun die Woch

Heert mer oft g’saat in Englisch –

Leit wisse besser doch.

Ferwas saage deel Leit „different,"

Wann sie „unnerschittlich" meene?

Sie saage´s „baby" hot ya „tears."

Es sett „Bobbli" sei un „Draene."

Un noch so gleene Wadde

So wie „awwer" odder „deel,"

Sinn ebmols gsaat in Englisch,

„But" un „some" noch, meiner Seel!

Die Wadde laude g’schpassich,

Wann mer Deitsch am schwetze sinn.

Doch heert mer so Sach meh un meh:

Deitsch mit viel Englisch drin.

Vun dem sin mir all schuldich!

Ich zehl mich graad debei.

Vum Englisch Wadde lehne

Sinn kenns vun uns ganz frei.

Wann mir net achtsam sinn,

Dann iss des Deitsch glei g’runne

Wie Wasser darich en grosser Sieb,

Un´s Deitsch iss ganz verschwunne!

So wann mir Deitsch dann schwetze,

Lass uns all hatt browiere,

Die alte deitsche Wadde net

Vun unser Schprooch verliere!

(Gladys S. Martin)
Wilhelm Ritenhaus

Der **Wilhelm Rittenhaus** is gebore waare im Yaahr 1644 in Mülheim an der Ruhr / Deitschland in een mennonischde Familiye. Gschtorwe is er 1708 im Deitscheschteddel / Pennsilfaani am 18. Hanning.

1665 hot er in Holland die Gertrud Kersten Pieters gheiert. Vermudlich aa en mennonischde Maedel.
Der Rittenhaus hot sich efders in Holland uffghalde: fer gschefdliche un fer religeese Grind, weil in Holland waar en grosse Mennonischde-Gmeeschaft. Er waar in Mülheim allweil en Papier-Mieller. Um 1678 is er endgiltig nach Holland (Arnheim) gange. 

Er is 1687 vun datt mit sei Fraa un ihre Familiye nach Amerika uffgbroche. Zuerscht sin sie nach Nei-Yarrick gfaahre. Ihr Sohn, der Claus ("Nicolas") Rittenhausis zuerscht datt gebliewe un hot do gheiert. Sei Eldre sin iwwer Land nach Pennsilfaani weidergezoge un hen sich im Deitscheschteddel niederglosse un datt Land kaaft. Schpeeder is der Sohn mit sei neie Fraa nachkumme.

1690 hot der Rittenhaus an der Monshone-Kriek en Papier-Miehl-Gsellschaft gegrindt: sei Paertner waare der William Bradford (en englische Drucker), der Robert Turner un der Thomas Tresse. Es Wuhn-Haus newwe der Miel schteht heit noch immer.

Im Yaahr 1691 is der Rittenhaus mit sei Familiye naduralisiert waare.

Im Yaahr 1705 hot der Rittenhaus mit seim Sohn Nicholas sei englische Paertner auskaaft. So waare sie also alleeniche Eigediemer von daere Miehl beim Deischteschteddel.

Zu daere Zeide is der Rittenhaus aa der erschde Bischof vun der Mennonischde-Gemee vum Deitscheschteddel warre. Awwer die Bischeef in Eiropa sin gegen sei Waahl gewese un es hot kaz vor dem Wilhelm Rittenhaus sei Dod Schreit weger sellem gewwe.
Es Versammlungshaus vun die Mennonischde waar bis zum Bau vun en eegne Gebei im Haus vum Jacob Isaac Van Bebber.

An der Geschicht vun der Rittenhaus-Familiye kann mer guud sehne, ass schun die erschde nieder-deitsche ("Plaut-dietsch"-Schwetzer) Mennonischde in Pennsilfaani mit ihrne ganse Familiye un viele Verwannde in der Neie Welt aakumme sin un sie allweil versucht hen zamme zu wunne. Es selwe Phaenomen sehnt mer aa bei die schpeedere Pfälzer-Gruppen un die Schweitzer Mennonischde.

;Seh aa
* Die friehe Mennischde-Gmee im Deitscheschteddel
Schweizer-Amisch

Die **Schweizer-Amische** sinn Amische wu heitzedaags in Adams Kaundi unn in Allen Kaundi, Indiana wohne, unn aa in en paar annere Kaundis. Sie sinn riwwerkumme vun Europe baut 1850 (Nolt, 1992:93). S'erscht sinn some vun'ne in Stark Kaundi, Ohio gange, eb sie noch Indiana gange sinn. Die Amische in Adams Kaundi sinn vun em Kanton Bann unn vun de Jura Bariye runnerkumme. Die Allen Kaundi Amische sinn riwwerkumme vun Alsace unn vun Montbéliard (Thompson, 1994: 71). 

## Schprooch
Schweizer-Amisch Deitsch iss net de seem ass wie Pennsilfaanisch Deitsch. Schweizer-Amisch Deitsch watt efters 'Schwitzer Dietsch' g'heese vun annere Amische in Indiana, wu net Schweizer sinn. Schweizer-Amisch Deitsch iss unnich Pressure vun net yuscht Englisch, awwer aa vun Pennsilfaanisch Deitsch. Neegscht zu Schweizer-Amisch Deitsch, mer kennt saage ass Pennsilfaanisch-Deitsch en "prestigious" / agsehni Schprooch iss. zom Biespel, die Schweizer-Amische heese ebmols Pennsilfaanisch-Deitsch "Hochdeitsch" unn yuuse Pennsilfaanisch Deitsch fer es Breddiches, unn mache ken Unnerschitt zwische die zwee Ussproche (Thompson, 1994:74). Viel yungi Leit wu heiere welle autseit ihre Kaundi (Gmeind) Leit heiere misse wu yuscht Pennsilfaanisch Deitsch unn Englisch schwetze kenne. Mer saagt ass en latt Schweizer-Amisch Pennsilfaanisch Deitsch verschteh kenne, awwer die Pennsilfaanisch Deitsch kenne net die Schweizer-Amische verschteh. Fer sell, wann en Schweizer-Amischer mit me Pennsilfaanisch-Deitsche Amischer schwetzt, dutt er gwehnlich Pennsilfaanisch-Deitsch odder Englisch schwetze (Thompson, 1994:74).

## Familie-Naame
In Allen Kaundi, die commonse Letschde-Naame sinn : Graber, Lengacher, Schmucker, Schwartz, Eicher, Miller, Zehr, Brandenberger, Steury, Wittmer, unn Gerig (Thompson, 1994: 71). Delagrange iss en anner Familie-Naame in Allen Kaundi. Sie sinn Nochkumme vun em Victor Delagrange (Thompson, 1994: 72). In Adams Kaundi, some vun de grosse amische Familie-Naame sinn: Schwartz, Hilty, Eicher unn Girod (Thompson, 1994: 75-76). 

;Gwuelle: 

* Thompson, Chad (1994) The Languages of the Amish of Allen County, Indiana: Multilingualism and Convergence, *Anthropological Linguistics*, p. 69-91.
* Nolt, Steven M. (1992). A History of the Amish, Intercourse, Pennsilfaani: Good Books.
Toronto Argonauts

Die **Toronto Argonauts** sinn en Canadian Footballe Team aus Toronto in der Canadian Province Ontario. Es iss es eldscht Professional Sports Team in Natt Amerikaa unn es eldscht Team in der Canadian Football League, ass immer noch sei Ursprungs-Naame draagt. Die Argonauts waare in 1873 gegrindt unn schpiele in der *East Division* der CFL. Fer ihre Heem-Maetsche schpiele sie im SkyDome (heitedaags iss es es Rogers Center). Der SkyDome hot 53 506 Sitz.

## Gewebbgleecher
* Official Blatt 
* Gschicht der Toronto Argonauts
Fassnacht

Was waar’s doch als en Luscht gewest,
Wann’s g’heesse hot, die Faasnacht kummt;
Mer hot sich g’freet schun wochelang,
Gepiffe, g’sunge un getschumpt;
Die Mammi hot ehm lengscht gedrillt:
„Nau, Buwe, schaffen Oier bei,
Wann’s Faasnacht Kuche gewwe soll,
Do missen latt vun Oier nei."

Noh iss mer naach der Scheier ab,
Uff’s Schtroh un Hoi, uff’s Welschkannlaab,
Un g’sucht, eb’s aryets Oier hett -
Mer waar ganz zu mit G’frees un Schtaab.
Un wammer noh eens g’funne hot,
Was hot mer g’scharrt fer naach em Haus.
„Do, Mammi, iss eens, nemmt’s noch meh? -
„Ya, Buwe, schunscht gebt’s schur nix draus."

Wann als der Daag ball kumme iss,
Noh hot en yeders noch gezarrt,
„Ich wunner, wer die Faasnacht gebt,
Wen’s drefft, der watt ins Seifass g’schparrt."
Mer hot sich awwer als gewehrt,
Un’s waar ehm doch so halwer bang,
Mer waer verleicht der letscht im Bett,
Noh misst mer’s heere wochelang.

Was hot mer g’scharrt fer maryets raus,
So ass mer net die Faasnacht waer;
Der Mammi waar’s mol rufe g’schpaart,
So frieh waar’s Bett schun lang net leer.
Noh hot mer iwwer die gelacht,
Wu nix geduh henn wie gezarrt,
„Do kummt die Faasnacht hinnenoh,
Nau watt sie mol ins Seifass g’schparrt."

Wann’s Breckfescht mol veriwwer waar,
Un all die Arewet aus’em Weg,
Noh hot die Mammi ‘s Backbord grickt,
Un holt en groosser Wambe Deeg,
Un legt en druff un drickt en rum,
Un rollt en in so Scheiwe aus;
Noh hot sie’s Reedel haddich grickt,
Un schneid die schenschte Kuche raus.

Bis alles noh recht gange waar,
Datt hinner’m Offe uff der Kischt,
Waar’s Fett am Koche in der Pann, -
Mer hot sich’s Maul schun abgewischt.
Datt hot sie noh die Kuche nei;
Die sinn datt g’schwumme wie die Gens.
Was henn sie scheene Backe grickt,
Ganz dunkelbrau mit geele Krenz!

Sie waare schee, sie waare guud;
Was hot’s ehm Abbeditt gemacht,
Sie yuscht zu sehne uff’em Disch! -
Der Bauch, der hot ehm recht gelacht.
Uff kors, die Mammi hot’s gewisst,
Wie hungrich, ass so Buwe sinn;
Was hot sie groosse Schissle g’hatt,
Un Kuche, ass wie Hoischteck drin.

‘S maag sei, wie’s will, ‘s iss net, wie’s waar,
Ihr alte Kalls, ihr wisst’s zu guud;
So Dings vergesst sich net so leicht,
So ebbes draagt mer net im Hut.
Ach! Wammer alsemol draa denkt,
Wie’s waar in seine yunge Yaahr,
Mer geebt der beschte Gaul im Schtall
Fer’n Woch wie sellemols, net waahr?


(Edward Hermany)
Lititz, Pennsilfaani

**Lititz** iss en Schtettel in Lengeschder Kaundi, Pennsilfaani. Lititz waar als en herrnhuter Schtettel. Es waar gegrindt in 1757. In 1855, Leit ass net Herrnhuter waare, hot Heiser kaafe kenne fer's erscht Mol in dem Schtettel. Eb sell, yuscht Herrnhuter henn Heiser kaafe kenne. Es sinn baut 9 000 Leit in Lititz. 

## Nummere
Noch de Nummere vun der 2000 Census: 
* Weiss : 97% 
* Mesoamerikaanisch, Sautamerikaanisch : 1.52%
* Asian : 0.87%
* African-Amerikaanisch : 0.44%
* Insching, First Nations: 0.09%

## Kaeriche in Lititz
* Dunkard Brethren Church
* Lititz Mennonite Church
* Lititz Moravian Church, die evangelische Bruedergemeine Lititz

## Schuhle
* Lititz Area Mennonite School

## Leit vun Lititz
* Anna Barbara Kiesel
* Bob Longenecker
* Vincent Stauffer
* Louise A. Weitzel

## Some Bletz fer bsuche
* Museums unn Historic Sites
** Candy Americana Museum -- Located in the Wilbur Chocolate Company
** Grave of John A. Sutter
** Heritage Map Museum
** Johannes Mueller House
** Kready's Country Store Museum
** Sturgis Pretzel House

* Annere Bletz wu mer bsuche kann
** High Sports, Inc.
** Lititz Public Library
** Lititz Springs Park
** Moravian Church Square
** Wilbur Chocolate Company

* Bletz wu mer esse kann
** Chimney Corner Restaurant and Motor Lodge
** Family Cupboard Restaurant and Buffet
** General Sutter Inn
** Oregon Dairy Country Restaurant

* Bletz wu mer schlofe kann
** Alden House Bed and Breakfast
** Charter Run Inn
** Chimney Corner Restaurant and Motor Lodge
** General Sutter Inn
** Lancaster Country Inn
** Swiss Woods Bed and Breakfast

* Schtors
** The 1754 Checkerboard House
** Bomberger's Store
** Country Sampler of Lancaster County, Inc.
** Keystone Pretzel Bakery
** Seltzer's Smokehouse Meats
** The Teddy Bear Emporium, Ltd.
** Mathew 25
** The Tiger's Eye
Bezirksverband Palz

De Bezirksverband Palz is e kommunal Gebiertskerperschaft in de Palz. In ganz Deitschland gebts kä annere Eirichtung, wu so ähnlich is. Sei Beschdehe hott de BV em Napoleon zu verdange. De BV hott de Bezirksdaach als Gremium.

## Gschischt
In de Franzesisch Rewoluzion is die Palz vun de Franzose erowert worre un mit Rheihesse zamme im Département Dunnerschberg zu de Franzose kumme. Es Departement hot 1800 en *Conseil général* kriet, wu dann 1816, wu die Palz zu Bayern kumme is, zum *Landrath* geworre is. Schbäder isser zum *Bezirkstag Pfalz*, em Parlament vum *Bezirksverbandes Pfalz* worre.
Seit 1986 hod er e egenes Wappe, un e egeni Fahn. Es Geel un es Schwarz sin die Pälzer Farwe. Debei is aach de Pälzer Löwe. Die Well soll de Rhoi zeige.

### Mitglieder vum Bezirksdaach
In de 14. Legisladurbperiood (2004-2009) sin folgende Parteie im Bezirksdaach:

### Lischd vun de Vorsitzende vum Bezirksdaach

## Gewebbgleecher
* Bezirksverband Palz
Kanadaa

**Kanadaa** (Englisch un Franzeesisch: Canada) iss en Land  mit baut 35,100,000 Eiwuhner. Die Haaptschtadt iss Ottawa. Die greescht Schtadt iss Toronto, mit so rum 5 900 000 Eiwuhner. Mer schwetzt do zwee Schprooch: Englisch un Franzeesisch.

:*Lieb *'Kanadaa**, du scheenes Land''
:''Lieb **Kanadaa*', du freies Land*
:*Du bischt und bleibscht mei liewes Vadderland,*
:*Du bischt und bleibscht mein deires Vadderland.*

:(Aus'm Gdicht "Canada" im Berliner Journal, 29. Now. 1894, Iwwersetz. beim L.J. Rottrauber)

## Gschicht
1867 : British North America Act - Kanadaa watt en Land mit en bissel independance vun Britain

## Owwerichkeit
Kanadaa hot en Supreme Court, en Senaat, en House of Commons un iss verdeelt in zehe Provinces unn drei Territories. Kanadaa hot even noch en Monarchy. Heidedaags iss der Leader vun Kanadaa (gheese der Prime Minister) der Justin Trudeau.

Es sinn fimf grosse Parties in Canadian federal Ballidicks: 
* Conservative Paerdi vun Kanadaa (Tories)
* Liberal Paerdi vun Kanadaa (Grits)
* Nei Demmegraad Paerdi 
* Bloc Québécois Paerdi
* Green Party of Canada

## Schprooche
Die Owwerichkeit in Kanadaa yuust zwee Schprooche, Englisch un Franzeesisch. Weeich die Laa, die zwee sinn Landschprooche in Kanadaa unn all die federal Laae muss in de zwee Schprooche gschriwwe sei. 

Een patriotische Kanadaa-Hymne uff Hochdeitsch aussem Yaahr 1894.

## Schtedt
Die greeschde Schtedt in Kanadaa: 
* Toronto
* Montreal
* Vancouver
* Calgary

In 2004, die United Nations Development Programme (UNDP) hot Toronto zwett geranked (erscht waar Miami) fer Schtedt mit de heechscht Percentage vun Eiwuhner gebore in fremmi 
Lenner. 

## Gewebbgleecher
Wann ich yuscht en Bauer waer

Oh, wann ich yuscht en Bauer waer,

Un hett en guud Schtick Land,

Dann hett ich aa mei Seck voll Geld,

Un aa noch in der Hand.

Der Bauer iss sei eegner Baas,

Er iss en freier Mann,

Er dutt gewehnlich, wie er will,

Un ich duh, wie ich kann.

Im Friehyaahr saeht er’s Hawwerfeld,

Un blanzt, aafangs im Moi.

Grummbiere, Welschkann un so Sach,

Im Juni macht er Hoi.

Der Bauer schafft im Summer hatt,

In Hoiyet, Aern un Seehe.

Un bloogt sich arrig in der Sunn,

Muss schwitze viel im Meehe.

Im Schpotyaahr bascht er’s Welschkann als

Un schebbt’s uff mit der Schipp.

Es Laab dutt er uff lange Schteck,

Die Kolwe in die Gribb.

Er sammelt alles fer der Winter,

Die Riewe un die Greider,

Un dutt die Ebbel in der Keller

Un macht sich paar Baerl Seider.

Sei letschte Arwet in dem Yaahr

(Nooch sell’m hot er Weil Ruh)

Iss Weeze, Kann un Hawwer dresche

Un in die Kammer duh.

Nau kummt sei beschtie Zeit im Yaahr,

Die Scheier un es Haus

Voll Lewesmiddel aller Satt,

Un wennich Arwet draus.

Yuscht denk mol draa: vier Munet lang

Die Arwet uffzuhenke,

Eksept die Hinkel, Kieh un Sei

Zu fiedre un zu drenke.

Der Disch ganz voll vun gude Sache,

Vun Kuche, Pei un Weck,

Un frische Wascht un Schunkefleesch

Un Sauergraut un Schpeck.

Un Welschhahne, beim dutzendweis,

Um die Gebeier laafe;

Wann ich vor Grischtdaag eener will,

Muss ich ihn alsfatt kaafe.

Un wann’s viel schneet, dann hot er ball

Der Schlidde vum Hoibarre,

Un schpannt sei schwiffte Geil g’schwind ei,

Un fangt aa Schliddefahre.

Nau, ich muss schaffe alle Daag

Un hab kee Schlidde un Gaul,

Un wann ich yuscht en Woch net schaff,

Dann mangelt’s schun im Maul.

Ich muss mei Lewesmiddel kaafe,

Un ‘s iss so oft der Fall,

Ass yuscht en wennich iwwrich iss,

Un manchmol iss’s ganz all.

Oh, wann ich yuscht en Bauer waer,

Wann’s aa yuscht dauere deet,

Bis ass’s guud Sach all gesse iss,

Un’s an die Arwet geht!

(David B. Brunner)
Lengeschder Kaundi

**Lengeschder Kaundi** (Lancaster County) iss en Kaundi in Pennsilfaani. Viel amische unn mennischde Leit wuhne in Lengeschder Kaundi. Die Schtadt Lengeschder iss die greescht Schtadt. Die amische Gmeeschaft in Lengeschder Kaundi iss die eldscht amische Gmeeschaft ass noch rum iss in de Schteets unn in der Welt.

*Lancaster County is en County in Pennsylvania. Feel amisha un mennonite leit voona in Lancaster County. Di shtadt funn Lancaster is di graysht shtadt in da County. Di amisha gmayshaft in Lancaster County is di eldsht amisha gmayshaft es noch room is in di Shtayts un in da velt.*

## Lengeschderkaundileit

* Prof. C. Richard Beam
* Ernest Waldo Bechtel
* Barbara Ebersol
* Henry Hildebrand
* Samuel Lantz (1836-1909)
* Henry Lapp
* Bob Longenecker
* Christian Nissley (1777-1831)
* Gideon Stoltzfus (1835-1913)
* Benjamin Weaver

## Gewebbgleecher

* Broadband pa.dutch.com Guckbax Werbespot (TV Commercial)
* DSL pa.dutch.com Guckbax Werbespot (TV Commercial)
* Dial-up pa.dutch.com Guckbax Werbespot (TV Commercial)
Vocabulary Support

* '''Nouns'''

::'''Family & People'''
::'''Clothing'''
::'''Body'''
::'''Farm & Animals'''
::'''Kitchen'''

* '''Verbs'''</font>

::'''Helping Verbs'''
::'''Movement'''
::'''Doing Things'''
::'''Sense & Misc.'''

* '''Adjectives'''

* '''Prepositions'''

* '''Adverbs'''

* '''Location, movement Adverbs'''

* '''Connecting words'''
Grischtdaags-Schtori

Des iss die Version vum Lee Thierwechter newich der Version vun 's Nei Teshtament vun der **Grischtdaags-Schtori**. (B.B.B Buchschtaab-System eigmacht).

;Gwuelle
 Lukas 2:1-14
St. Jacob's Mennonite Church

St. Jacob's Mennonite Church iss en mennischde Kaerich in Yaakobschteddel, Ontario. Der Breddiches iss heidedaags in Englisch.
=Geschicht=

Noch 1820 sinn e latt "Schwyze" Mennischde vun Pennsilfaani noch Ontario kumme. Sie sinn besonders fer Land ass net koschtlich waar kumme, unn aa weil Britain hott sie Freiheit vun Grieger-arrewet verschproche ('S iss noch der Amerikaanische Revoluschun unn em Grieg vun 1812).

Meescht vun'ne ass Woolwich Taunschip (en Taunschip in nadderlich Waterloo Kaundi wu legt Yaakobschteddel) ihre Heemet gmacht henn waare vun Lengeschder Kaundi. Sie waare meh bleen ass wie sie was en bissel sudde in Berlin, ONT gwohne henn.

In 1889 s'waar en gross Verdeeling in der Mennischde Gmeeschaft in Waterloo Kaundi. Es waar wie die Verdeelinge in de Mennischde Gmeeschaft ass in de Schteets aagschehe iss. In 1889 die conservative Leit ass ken Sunndaagschuhl gwelle henn, unn ass Deitsche Breddiches bhalde henn welle, henn verdeelt vun de annere Mennischde. In Woolwich Taunschip sinn yuscht baut all die Leit mit de Conservatives gange.

Doch, net all die Woolwich Taunschip Mennischde sinn mit de Conservatives gange. En gleeni Grupp mit 30 Familie sinn mit de annere Mennischde gebliwwe. Sie henn Gmee ghatt erscht in ihre Heemede. Sie henn de Old Order Mennischde ihre Versammlinghaus bei de Drei Bricke mityuuse welle. Awwer die gleeni Grupp henn ihre eegne Versammlinghaus gebaut inschted in de Neehr vun de Drei Bricke. Yaahre schpeeder henn sie en Gmeehaus in Yaakobschteddel gebaut. Des waar die Aafang vun der St. Jacob's Mennonite Church.
Mennonite Church British Columbia

Die **Mennonite Church B.C.** hot sei Headquarters in Abbotsford, BC. 

 Abbotsford Mennonite Fellowship Abbotsford, BC
 Amor Viviente Delta, BC
 Bethel Mennonite Church Langley, BC
 Cedar Hills Mennonite Church Surrey, BC
 Cedar Valley Mennonite Church Mission, BC
 Chinese Grace Mennonite Church Vancouver, BC
 Church of The Way Granisle, BC
 Clearbrook Mennonite Church Abbotsford, BC
 Crossroads Community Church Chilliwack, BC
 Eben-Ezer Mennonite Church Abbotsford, BC
 Eden Mennonite Church Chilliwack, BC
 Emmanuel Mennonite Church Abbotsford, BC
 First Mennonite Church (Burns Lake) Burns Lake, BC
 First Mennonite Church Greendale Chilliwack, BC
 First Mennonite Church (Kelowna) Kelowna, BC
 First United Mennonite Church Vancouver, BC
 First United Spanish Mennonite Church Vancouver, BC
 Grace Christian Chapel Vancouver, BC
 Langley Mennonite Fellowship Langley, BC
 Lao Christian Church Abbotsford, BC
 Living Hope Christian Fellowship Surrey, BC
 Mennonite Church Of Vernon Vernon, BC
 Mennonite Japanese Christian Fellowship Surrey, BC
 Olivet Mennonite Church Abbotsford, BC
 Peace Chinese Mennonite Church Richmond, BC
 Peace Mennonite Church Richmond, BC
 Point Grey Inter-Mennonite Fellowship Vancouver, BC 
 Sherbrooke Mennonite Church Vancouver, BC
 Surrey Mennonite Church Surrey, BC
 United Mennonite Church (Black Creek) Black Creek, BC
 Vancouver Chinese Mennonite Vancouver, BC
 Wellspring Christian Fellowship Abbotsford, BC
 West Abbotsford Mennonite Abbotsford, BC
 White Rock Chinese Mennonite Church White Rock, BC
 Yarrow United Mennonite Church Chilliwack, BC
Terrell Owens

Der **Terrell Owens** iss en American Football Schpieler ass alleweil fer die Dallas Cowboys schpielt. Eb sellem waar er en Mitglieder mit de San Francisco 49ers. Er hot mit em Jeff Garcia unn em Donovan McNabb gschpielt. 

Terrell Owens iss oftmols yuscht **T.O.** gheese unn er iss 1973 in Alexander City, Alabama) gebore. Er iss en wide receiver.

Owens hot sei Kollitsch Football fer die University of Tennessee at Chattanooga geschpielt. Er waar drafted bei die San Francisco 49ers, en NFL Football Team. Er waar im dritt Round gnumme im 1996 NFL Draft. Er waar der 89scht Schpieler, wu gnumme waar. 

## NFL Yaerliche Nummere
Deitschland

**Deitschland** (uff Deutschländische Standarddeutsch: *Deutschland*) iss en Land in Eiropaa. 

:*Ich gleich die Lieder singe*
:*Vun dem lieblich Vadderland.*
:*Sie sin so siess un hallich,*
:*Ich bin sie gut bekannt.*

:*Oh ya, ich bin en Deitscher.*
:*Vun *'Deitschland*' bin ich kumme, *
:*Awwer ich bin gesegelt iwwer der See*
:*Un hab en nei Heemet gfunne. *

:(Gladys S. Martin, 2005 : 7)

Die Bunnes-Republic Deitschland iss en bissli greesser ass wie es Nochberland Polen. Deitschland hot um 82.5&nbsp;millyone Eiwuhner. 75 millyone Mensche sinn Deitsche. 7.5 millyone Mensche sinn Auslenner.

Die Haaptschtadt unn Owwerichkeit Blatz iss Berlin. Es ballidische System vun der Bunnes-Republic iss federal unn iss en parlamentarische Democracy (parlamentary Democracy). Deitschland iss in 16 Bunneslenner verdeelt. Deitschland iss en Mitglieder in der Eiropeeische Union, der NATO unn der G7. Die deitsch Owwerichkeit iss aa en Mitglieder in de United Nations.

Zamme mit Eestereich, Elsass/Lorraine un die Schweiz iss Deitschland fer die Pennsilfaanisch-Deitsche 's alte Land.

## Politik
### Bundestag

Wahl vumm 24. September 2017:
# Union<small><sup>de</sup></small> 32,9% (-8,6)
# SPD 20,5% (-5,2)
# AfD<small><sup>de</sup></small> 12,6% (+7,9) 
# FDP 10,7% (+5,9)
# Linkspartei 9,2% (+0,6)
# GRÜNE 8,9% (+0,5)
# Annere 5,0% (-1,3)

## Gschicht
Deitschland in die heidige Grenze gibts erscht seid 1990. 

## Gewebbgleecher

* www.deutschland.de 
* ''Deutsche Welle'' - Deitschlennische Neiichkeede uff Englisch 

## Gwuelle
André Boisclair

Der **André Boisclair** (14 Abrill 1966, Montreal, Quebec) iss alleweil en Kandidaat fer Fiehrer vun der Keebecker Paerdi (Parti Québécois). Er waar Environement Minister unner em Lucien Bouchard. 

## Kanadaa unn Keebeck
Der André Boisclair glaabt ass Keebeck sett die Canadian Confederation verlosse fer sei eegne Land warre. Er iss wie en "weecher Scheeder" ("soft Seperatist") bei en latt vun de Hattleiner in seinre Paerdi iwwerdracht, awwer er verschprecht ass deet er Fiehrer vun Keebeck warre, er deet en Referendum fer Independance hawwe. 

## Lanning
Der André Boisclair iss en graduate vun der John F. Kennedy School of Government (Harvard University). 

## Cocaine-Yuus
In September, 2005 hot er en latt Frooge andwadde misse, wann en Zeiding wisse gelesst hot baut sei Cocaine-Yuus. Weeich der Zeiding Ardickel, er hot Cocaine gnumme wann er en Environement Minister waar, unn ass sei Cocaine Yuus waar schlimm genunk, ass sell hot ihm Druwwel gmacht. Aa, es waar oftgenunk, ass sei Cocaine Yuus ken Geheemnis in der Paerdi waar. In September, 2005 hot er uffeegnet zu sei Cocaine-Yuus. Weeich ihn waar es en Dummheit vun sei Yungend. Noch de Revelations iss sei Popularity noch heecher gange unnich de Leit in seim Province. 

## Positiv
Er iss yung, unn iss gsehne wie en Verennering vun alle de alde Leit ass henn die Keebecker Paerdi katzlich gschprangt. 

## Negativ
Er iss gsehne wie en Mann ass iss "gutguckich" unn der Aart Mann en Mudder hofft ihre Dochder finne will, awwer some saage ass er yuust sei "Guck", unn ass er dutt net Frooge andwadde weeich viele wichdiche Sache, unn sei Obinyenns sinn net immer gwisst odder glaar.
Optimality Theory

**Optimality theory** odder **OT** iss en linguistic Theory, ass in 1993 vun de Linguists Alan Prince unn Paul Smolensky vorgebrocht warre iss. Ebwohl en latt vun der Interest in OT waar associated mit Phonology (wu OT waar fer es erscht Mol geyuust), heidedaags iss die Theory mit annere Feld, so wie Syntax unn Semantics, geyuust. In Syntax, Optimality Theory iss ebmols mit, zum Beischpiel, Lexical Functional Grammar zaame verbunne. Geweehnlich denke die Leit ass die Optimality Theory en Aart Generative Grammar (GG) iss. Des iss cause beede welle universal Principles finne in de Schprooche unn so weider. Es sinn, awwer, some Linguists wu denke ass mir gucke uff der OT so wie en gans neii Theory sett ass nix zu duh mit Generative Grammar hot. Ebmols glaawe soichi Leit ass der Concept vun Universal Grammar net arrig guut iss cause es iss net genunk Evidence devun.

In OT Theory, Surface Forms in re Schprooch sinn der Erfolk odder Result vun re Conflict Resolution zwische unnerschittliche competing Constraints. Die Constraints sinn ranked in yede Schprooch. Die Constraint Ranking odder Hierarchy ausmacht was fer Surface Form endlich uffkumme zehlt. Heecher ranked Constraints sinn die wu gwinne zehle iwwer nidderlich ranked constraints. In OT Theory, mir glaawe gweehnlich ass die Constraints universal sinn (sell iss, sie exist fer alli Schprooche), awwer in unnerschittliche Schprooche, sinn die Constaints ranked in unnerschittliche Addninge. In OT, iss Kinner Language Acquisition, dann, yuscht die Lanning vun Constraint Rankings in der Target Schprooch.
Am zwette Hanning

Zum Wedderbrophet:

Grundsau! Grundsau!

Saag uns mol vum Wedder nau!

Iss der Winder ball verbei,

Odder watt’s noch wieschter sei?

Die Grundsau

Waart emol! Am zwette Hanning

Weis ich dihr mei Wedderlanning:

Ya, des weess ich viele besser

Wie die Dokter un Brofesser!

Deel, die gucke naach die Stanne,

Wolle’s Wedder datte lanne;

Dann sinn annre Weddermenner,

Deide’s Wedder vum Kalenner.

Meene noch, die Gensbrophete

Wunners, was sie wisse deete;

Was sie bralle, was sie boche,

Mit’me dumme Gensegnoche!

Glaabt net yedre alde Fraa!

Ich geh annerschter do draa:

Hawwich net en gudie Naas,

Besser wie en Wedderglaas?

Wann ich aa noch schlaefrich bin,

Hawwich’s awwer doch im Sinn,

Iwwerdem mol uffzuschteh

Un mol aus’em Loch zu geh.

Iss es dann en wennich drieb,

Well, des waer mer graad so lieb;

Schnee un Kelt waer dann verbei,

Friehyaahrswedder hett mer glei.

Un dann fang ich aa zu danze,

Fress mer mol en voller Ranze;

Ya - des macht mich immer lache -

Brauch aa net emol zu schaffe!

Awwer, scheint en bissel Sunn,

Bleibt der Winter, weess ich schun,

Immer noch sex Woche lang;

Un do watt’s mer angscht un bang.

Ei, was hett ich dann zu lewe?

Ya, do kaemt ich wiescht deneewe!

Kalter Wind un Schnee so dief -

Kaemt am End noch uff „Relief!"

Oh, des waer fer mich en Schand!

Grundsau hot doch meh Verschtand,

Losst sich net dehinner finne,

Brauch sich aa net zwee mol b’sinne.

Un im neegschte Aageblick,

Bin ich schun im Loch zurick;

Winter losst mer Winter sei,

Un dann schlof ich widder ei.

John Birmelin
Association des Églises Évangéliques Mennonites de France

Die Mennischde in France gehne zerick zu baut 1650. Nooch em Thirty Years War sinn en latt Bann-Widderdaafer zu Elsaess gezogge. Wann die Amische henn gschplitt vun de Mennischde sinn mehnscht vun de frenzeesische Widderdaafer mit de Amische gange. In Faekt, der Yaakob Ammann waar in selle Daage in Ste-Marie-aux-Mines am wuhne. Am Schterdt vun em 20schde Yaahrehunnert waare die Amische in Europe ihre Identity am tscheensche zu "Mennischt". Heidedaags gebt's kenne Amische in Europe (mit der Exception velleict vun some Beachy Amisch wu zerick gange sinn). Awwer, mehnscht (awwer net all) vun de Mennischde Gmeeschafde in France sinn vun amische Gmeeschafde kumme, unn en latt vun'ne ihre Voreldere waare eemol Amisch. 

;Gwuelle
Blough, Neal (?): In *The anabaptist vision and its impact among French mennonites*

;Guck mol aa an:
* AEEMF - Site des églises mennonites de France 

## Gmee
Die **Mennischde in France** 
* Gmee Altkirch-Birkenhof
* Gmee Baccarat
* Gmee Bar-le-Duc
* Gmee Belfort
* Gmee Bethoncourt/Champvallon
* Gmee Bourg-Bruche
* Gmee Câtenay-Malabry
* Gmee Châtenois
* Gmee Chaumont
* Gmee Colmar-Ingersheim
* Gmee Delle
* Gmee Diesen
* Gmee Geisberg
* Gmee Givet
* Gmee La Vôge
* Gmee Lamorlay
* Gmee Ligny-en-Barois/Meuse
* Gmee Longwy
* Gmee Lunéville
* Gmee Montbéliard
* Gmee Montmorillon
* Gmee Neuf-Brisach
* Gmee Pfastatt
* Gmee Pulversheim
* Gmee Saint Benis/Pays de Gex
* Gmee Saint-Louis
Der Piewie

Piewie, Piewie, Piewittitie!

Ei, Piewie, bischt zerick?

Nau hock dich uff der Poschde hie

Un sing dei Mariyeschtick.

Hoscht lang verweilt im Summerland,

Bischt seit Oktower fatt;

Bischt drunne aardlich guud bekannt?

Wie geht’s de Veggel datt?

‘S iss schee datt uff de Aarenschbeem:

Gell, datt gebt’s gaar kee Schnee?

Doch fiehlscht du als recht grank fer heem

Wann’s Zeit iss fer zu geh!

Bischt doch uns all recht willkumm do;

Denk, du bischt net zu frieh,

Der Mariye guckt emol net so -

Gell net, du glee Piewie?

Piewie, wu bauscht du des Yaahr hie?

Kannscht waehle, wu du witt;

Witt du am Haus en Bletzeli?

Ich deel dir’s willich mit.

Ich geb der neier Dreck fer nix,

Geilshaar un Flax un Helm;

Nemmscht’s eenihau! - Ich kenn dei Dricks,

Du schmaerder, gleener Schelm!

Des iss yuscht Schpass, mei Piewiefreind,

Ich rechel dich kee Dieb!

Hettscht mit meim Gold dei Nescht geleint,

Du waerscht mir yuscht so lieb.

En Fruchtyaahr unne dich, Piewie,

Waer wie en leerie Welt!

Dei Dinscht, mei liewes Veggeli,

Bezahlt mer net mit Geld!

Piewie, wie’n mildie Luft du bringscht!

Die Friehyaahrssunn, wie schee!

‘S gebt nau, weil nu mol mariyets singscht, 

Kee Winderdaage meh.

Piewie, Piewie, Piewittitie!

Bin froh, du bischt zerick;

Nau hock dich uff der Poschde hie,

Un sing dei Mariyeschtick!

(Henry Harbaugh)
Fuhremennischt

**Fuhremennischte** faahre noch mit Geil unn Kaeritsch.

*Old Order Geil unn Boggi Mennonites fohra noch mit Geil un Boggi.*

## Unnerschittliche Aarde Fuhremennischde

;Old Order Mennischde

* David Martin Mennischde
* John Martin Mennischde
* Harvey Nolt Mennischde
* Orthodox Mennischde
* Reidenbach Mennischde
* William Weaver Mennischde
* John Dan Wenger Mennischde

;Stauffer Mennischde

* Aaron Martin Stauffer Mennischde
* Allen Martin Stauffer Mennischde
* Bowman/Rissler Stauffer Mennischde
* Jonas Nolt Stauffer Mennischde
* Joseph Stauffer Mennischde
* Joseph Brubaker Stauffer Mennischde
* Noah Hoover Stauffer Mennischde
* Phares Stauffer Mennischde
* Titus Hoover Stauffer Mennischde
* Weaver Stauffer Mennischde
Coneschtoga Wagge

En **Koneschtoga Wagge** iss en **Conestoga Wagge**. Die erschde Koneschtoga Wagge waare vun Pennsilfaanisch-deitsche Blaeckschmidde unn Wagnere gmacht warre. Der Weg zwische Lengeschder unn Filadelfi waar der Koneschtoga Weg gheese. Baut 1716 iss der Weg, was waar vun der Settlers gyuust warre, noh en Handelweg fer Kaafschtoft warre. In 1717 en Mann, der James Logan, hot der erscht Koneschtoga Wagge vun me Deitscher gekaaft. Es End vum Koneschtoga Wagge iss aagfange in 1835 zu kumme noch sellem ass die Riggelwegge gebaut sinn warre. Sidder 1860 sinn die Koneschtoga Wagge haerli nimmie meh gyuust odder gsehne.

*En *'Coneshtoga vawwa*' is en Conestoga wagon. Di ershta Coneshtoga vawwa voahra funn Pennsylvania deitsha blaekshmidda un vaynahra gmacht vadda. Da vayk zvisha Lancaster un Philadelphia voah da Conshtoga vayk kaysa. Baut 1716 is da vayk, vass voah funn da settlers kyuust vadda, noh en handelvayk fa kawfshtoft vadda. In 1717 en mann, da James Logan, hot da ersht Coneshtoga vawwa funn en Deitshah gekawft. Es end fun da Coneshtoga vawwa is ohkfanga in 1835 zu kumma noch sell es di riggelvayya gebaut sin vadda. In 1860 sin di Coneshtoga vawwa haeahli nimmee may kyuust adda ksayna.*
Atlantic Coast Conference

# Akron Mennonite Church - Akron, PA 
# Ark Bible Chapel 
# Bethel Mennonite Church - Gettysburg, PA 
# Birch Grove Mennonite Church - Port Allegany, PA 
# Black Oak Mennonite Church - Warfordsburg, PA 
# Cedar Grove Mennonite Church - Greencastle, PA 
# Community Mennonite Church of Lancaster - Lancaster, PA 
# Conestoga Mennonite Church - Morgantown, PA 
# Ephesians Mennonite Church - Queens, NY 
# First Mennonite Church - Brooklyn, NY 
# Forest Hills Mennonite Church - Leola, PA 
# Friendship Community Church - Wappingers Fl, NY 
# Grace Ubuntu Fellowship - Lancaster, PA 
# Hebron Mennonite Church - Hagerstown, MD 
# Holly Grove Mennonite Church - Westover, MD 
# Hope Community Church - Fleetwood, PA 
# Hope Community Fellowship of Phoenixville - Phoenixville, PA 
#  - Reading, PA 
# Iglesia Evangelica Menonita Eben-Ezer - Bronx, NY 
# Immanuel Community Church - Flushing, NY 
# Manhattan Mennonite Fellowship - New York, NY 
# Maple Grove Mennonite Church of Atglen - Atglen, PA 
# Mennonite Congregation of Boston - Cambridge, MA 
# Neffsville Mennonite Church - Lancaster, PA 
# North Baltimore Mennonite Church - Baltimore, MD
Canadian Footballe

Der **Canadian Football** watt wie der American Football ab der 1870er Yaahre in Kanadaa aus Footballe und insbesondere Rugby entwickelt, wobei internationale Schpiele und Kontakte der Anschtoss gewwe hot.

Der Canadian Football, der u. a. in der Canadian Football League (CFL) professionell gschpielt watt, unnerscheidt sich von US-Gegenpart, da insbesondere einige in den 1900er Yaahre im dattiche College Football vorgnummene Regelenneringe net iwwernemme warre. 

Somit iss heitzddaags u. a. 
* das Spielfeld mit ca. 120 Yaarde Gesamtlänge und 60 Yaarde Breet deitlich greesser
* mit 12 die Zahl der Schpieler greesser 
* mit nur 3 Versuche ("Downs") deren Aazahl gringer
* es schteht wennicher Zeit fer die Bespreching vun me Schpielzug (Huddle) zu der Verfieging
Allegheny Mennonite Conference

* Barrville Mennonite Church - Reedsville, PA 
* Beaver Run Mennonite Church  - Watsontown, PA 
* Blough Mennonite Church  - Hollsopple, PA 
* Boyer Mennonite Church  - Middleburg, PA 
* Canan Station Mennonite Church - Altoona, PA 
* Carpenter Park Mennonite Church  - Davidsville, PA 
* Cornerstone Fellowship of Mill Run  - Altoona, PA 
* Crossroads Community Church  - Johnstown, PA 
* First Mennonite Church  - Johnstown, PA 
* Glade Mennonite Church  - Accident, MD 
* Gortner Union Church  - Oakland, MD 
* Hyattsville Mennonite Church  - Hyattsville, MD 
* Kaufman Mennonite Church  - Davidsville, PA 
* Living Way Fellowship  - Tire Hill, PA 
* Maple Grove Mennonite Church  - Belleville, PA 
* Martinsburg Mennonite Church  - Martinsburg, PA 
* Masontown Mennonite Church  - Masontown, PA 
* Meadow Mountain Mennonite Church  - Swanton, MD 
* Morgantown Church of the Brethren  - Morgantown, WV 
* New Life Mennonite Church  - Listie, PA 
* Oak Grove Mennonite Church  - Grantsville, MD 
* Otelia Mennonite Church  - McClure, PA 
* Philippi Mennonite Church  - Philippi, WV 
* Pinto Mennonite Church  - Pinto, MD 
* Pittsburgh Mennonite Church  - Pittsburgh, PA
Haardtgebirge

's **Haardtgebirge** is e Middelgebirgslandschaft in de Pfalz un en Deel vum Pälzerwald.

's is 85&nbsp;km lang un is de Oschdrand vum Pälzer Wald zwische Bockrem im Norden un Schweige im Siede. Morphologisch geseh isses en Abschnitt vun de westlisch Bruchlinje vum Owwerroigrawe.

Weschdlich vum Haardtgebirge leid die Haardt, in der die Deitsch Woischdroos verlaaft.

De heegschde Punkt vum Haardgebirge is die 673&nbsp;m hoh Kalmit bei Maikammer. Die Kalmit is aach gleichzeidisch de heegschde Punkt vum ganze Pälzer Wald.

Aus em Mittelalter stammen en Haufe Burge un Burgruine, Es bekanndeschde is es Hambacher Schloss. Es Hambacher Schloss is wegem Hambacher Feschd vun 1832 zum Freiheitssymbol worre.

## Weblinks
* WebCam mit Blick uff's Haardtgebirge vun Neischdadt aus
* Sadeliddekaad vum Standord vun de WebCam mit "Blickwinkel" vun de Kamera
John Brenneman

Der **John M. Brenneman** (1816-1895) waar en mennischder Breddicher in Ohio. Er hot en Old Order - Progressive Schplitt weckhalde welle (Wisler, 1993:2).

;En Quote vun em John M. Brenneman (1870's) 
:*"If something is not soon done to prevent it* [a split in Elkhart, Indiana between progressives and conservatives]*, the split will not stay in the Elkhart Church. If the matter is left alone, it will be like a wildfire. It will soon spread far and wide...Perhaps if the matter would be attended to soon an entire split throughout our churches might yet be prevented. But unless the sore is healed in Elkhart and that soon, and entire split is sure to follow*(Weiler (aus Amos B. Hoover (1982)*The Jonas Martin Era Persented in a Collection of Essays, Letters and Documents that Shed Light on the Mennonite Churches During the 50 Year Ministry of Jonas H. Martin*, Denver, Pennsilfaani: Schreiwer, p. 912), 1993:2)."

;Gwuelle:
Weiler, Lloyd M. (1993) An Introduction to Old Order Mennonite Origins in Lancaster County, Pennsylvania: 1893-1993, *Pennsylvania Mennonite Heritage*, Vol. 16, No. 4.
Philadelphia Eagles

Die **Philadelphia Eagles** sinn en American Footballe Team in der National Football League. 

## Schpieler
* Terrell Owens
* Randall Cunningham
Zurich

**Zurich** odder **Züri** iss die greescht Schtadt vun der Schweiz unn hot baut 400, 000 Eiwuhner. Mit ihrer Agglomeration zaame hot sie noch recht meh Eiwuhner. "Züri" leit an de Limet am Ausfluss vum Zürisee unn iss die Haaptschtadt vum Kanton Züri.

Züri iss aa die Economic Haaptschtadt vun Schweiz. Grosse Baenks wie die UBS odder die Credit Suisse henn datt ihre Haaptsitz. Ihre Gebeier schtehe am Paradeplatz. Daerich Züri fliesst die Limet aus em Zürisee, mit em Urschprung im Glarnerland. 

Züri iss en gans multiculturali Schtadt. Züri iss aa en Schparret-Schteddel. 'S sinn meh wie 20 unnerschittliche Soccer Clubs, die bekanntischde sinn die Grasshoppers odder der FC Züri. In Eishockey henn sie die ZSC Lions. 

Züri iss aa en Schtadt mit recht viel culturale Attractions. Es iss was sie en "Kunschthuus" heese, unn aa gebt's en "Operehuus" unn en Taunhall, en "Schauspiilhuus" (sell iss was sie en Schpielhaus heesse), viel Museums unn aa es iss der Zoo, der Zürizoo.
Nicholas Stoltzfus

Der **Nicholas Stoltzfus** (1719-1774) iss der Vorvadder vun all de Leit mit em letschde Naame "Stoltzfus" in Amerikaa. Er waar en Amischmann. Er hot in Alsace unn in Zweebricke gwuhnt eb er noch Barricks Kaundi kumme iss. Sei Fadder unn sei Grossvadder waare die zwee Christoph Gottlieb Stoltzfus gheese. Sei Grossfadder waar en ludderischer Breddicher in Saxony. Nicholas hot zwee Fraae ghatt darich sei Lewe. Ihre Naame waare Catherine unn Anna. Der Fadder vun Nicholas iss vun Saxony noch der Pfalz gezogge, velleicht fer in de Mines schaffe. Nicholas waar en ludderischer Buh ass en Tschobb gfunne hot uff re amische Bauerei. Do iss er mit me Amischmeedel verliebt warre. In 1744 Nicholas hot browiert fer sei Amisch-girlfriend ("Aldi") heiere. Die Owwerichkeit hot sie gsaagt ass sie heiere kenne, awwer sie misse noh die Gegend verlosse, weil s' waar als in die Zeide in Zweebricke net alaabt fer en Widderdaafer unn en Ludderischer zaame zu heiere. So some Yaahre schpeeder sinn Nicholas unn sei Fraa noch Amerikaa hiegange. Sie sinn in Amerikaa kumme in 1766 uff em Boot die Polly. Sei Familie Record waar gschriwwe in em Martin Luther's German Bible bei seim Sohn, der Christian Stoltzfus (1749-1832). In 1942, die Biwwel do waar im Haus vun em David L. Stoltzfus Gap, PA No. 1. Der Nicholas waar in em Koenig Familie Graabhof gegraawe net weit vun Leesport. Der Nicholas waar uff me *Bier* noch der Graabhof gebrocht. Nooch sei Grosskind, die Catherine Steinman :

:*We had all proceeded on foot to the graveyard for a distance of two miles*
:*and after traversing the south bank of the Schuylkill for one mile we forded*
:*the river at a shallow point known as Cross Keys and then we buried grandfather*
:*to the left side of the gate as we entered the graveyard.*
: (Mast & Simpson 1942, p. 223)

Barricks Kaundie Pennsilfaani Orphans Court, dated 6 Feb. 1775: *Petition of Christian Stoltzfus, only son of Nicholas Stoltzfus, deceased; John Schmucker and Barbara his wife (one of the daughters of deceased); Christian Fohrer of Oley and Anna his wife (one of the daughters of the deceased); and Jacob Kurtz, of Cumru, guardian of Magdalena (over 14, another daughter of deceased). Nicholas Stoltzfus died intestate leaving a widow Anna and the above 4 children. Owned 1/2 part of 2 tracts of land containing 101 1/2 acres and 70 acres.*

;Kinner
* Christina Stoltzfus (1736-1745)
* Catherine Stoltzfus (1745-)
* Elizabeth Stoltzfus (1747-)
* Christian Stoltzfus (1749-1832)
* Barbara Stoltzfus (1751-)
* Nicholas Stoltzfus (1753-)
* Magdalena Stoltzfus (1757-)

## Literatur

* Amisch-Hochdeitsche Bichlin besonders iwwer die Stoltzfus-Freindschaft:
* *Wie die Alte Amische Gemein gebaut und fortgepflanzet Worden ist durch die Nachkommende von Nicholas Stoltzfus und Jacob Mast.* Kutztown, 1928
* Stoltzfus, Benuel S. *Eine Sammlung von Briefen geschrieben zu Benjamin und Sarah Stoltzfus, Morgantown, Pa. 1853-1901.* Gordonville, Pa. : Gordonville Print Shop, 1999

## Gewebb-Gleecher

* The Nicholas Stoltzfus House Preservation Project (Partnership fer em Nicholas Stoltzfus sei Haus schpaare)
* Nicholas Stoltzfus.com

## References
Yaakobschteddel, Ontario

**Yaakobschteddel** (St. Jacob's) iss en Schteddel in Woolwich Taunschip, Waterloo Kaundi, Ontario, Kanadaa. Es iss nadde vun de Schtedt Kitchener unn Waterloo. En latt Leit in Yakobschtettel, abbadich eldere Mennischde Leit unn en latt Leit um Yaakobschtettel rum, abbadich die Fuhremennischte unn Markham Mennischde, schwetze noch Pennsilfaanisch Deitsch. Yaakobschtettel iss siwwe Kilometers saut vun em Schtettel Elmira. 

*Yawkobshdedel (St. Jacob's) is en shdedel in Woolwich Township, Waterloo County, Ontario, Canada. Es is nadda funn di shdedt Kitchener un Waterloo. En lot leit in Yawkobshdedel, abbadich eldahra mennonite leit un en lot leit oom Yawkobshdedel room, abbadich di Old Order Geil un Boggi Mennonites un di Markham Mennonites, shvetsa noch Pennsylvania Deitsch. Yawkobshdedel is sivva kilometers saut funn es shdedel Elmira.*

:*Ya, Yaakobschtettel, ich wees noch gut,*
:*Wie des als sellmols waar,*
:*Es iss awwer viel verennert yetz,*
:*In die letschde viele Yaahr...*

:(aus em Allan Beuhler sei Gedicht "Yaakobschteddel")

;Guck mol aa an:
* St. Jacob's Mennonite Church

## Gewebbgleecher
* Yaakobschteddel Inn 
* St. Jacob's.com
Samschdaag Owet

**Samschdaag Owet**

:Die letscht Lood Hoi! Nau Buwe, huree!,
:Faahrt in die Scheier un losst sie schteh
:Bis Muundaag Mariye frieh. Waahrhaft!
:Den Owet watt kenn Schtrech meh g’schafft;
:‘S iss Samschdaag.

:Wesch die Fiess am Wasserdroog;
:Blaeck die Schtiwwel - (verflammdie Bloog!
:Mei Griehaag dutt mer widder weh -
:Die Schtiwwel sinn mer ganz zu glee -
:Oh Elend!)

:Well, Schtiwwel odder net - ich muss
:Ins Schteddel zu der scheene Suss;
:Die letscht Woch henn mer’s ausgemacht,
:Ich sett sie sehne Samschdaag Nacht -
:Den Owet.

:Die annere Meed un ihre Boos
:Schpaziere uff un ab die Schtrooss;
:Die seeme Zeit karessiere ich
:Mei Meedel hinne in der Kich -
:Gedichtich.

:Die Suss hot alles eigericht;
:Die Uhr schteht schtill, mer henn kenn Licht;
:Die Alde sinn in ihrem Nescht -
:‘S iss uns net bang - sie schloofe fescht
:Un schnarickse.

:Die Uhr schteht schtill - awwer net die Zeit;
:Iss es nau mariye odder heit?
:Es macht nix aus - so ganz allee
:Lieblich umaarmt. Ach! Muss ich geh?
:‘S iss Sunndaag.

(Charles C. Ziegler)
Die Leckschon

Nau iss die Leckschon mol verbei,

Die Schtimmschtubb widder zu;

Die Kandidaate an ihr’m G’scheft,

Un mir henn widder Ruh.

Fer wochlang, do waar’n sie draa,

Ihr Harn schier abgerennt;

Un waarscht du noch so fremm gewesst,

Henn doch dich guud gekennt.

Des waar’n Gewewwer un en Zucht,

Mer weess schier net wu naus;

Fer alle Amt waar’n dutzend Mann,

Un v’leicht noch paar meh draus.

Un ehrlich waar’n sie all, un trei,

So henn sie all behaabt;

Kenn bess’rer hot bisher gelebt,

Wann nur mer alles glaabt.

Der Schtor waar voll, der Schopp waar voll

Vun Leit vun alle Kunscht;

Die Luft waar voll - vun Musik? Nee!

Vun Kandidaat - nix schunscht!

Mei Radio iss schier uffgebrennt

Vun all dem heesse Schtraahl:

Wu nausg’schickt waar in frei-i Luft,

Zu Barick, Flett un Daal.

Was henn sie nanner wiescht verschmiert,

Der Dreck waar grie un geel;

Un waar en Mann aa noch so guud,

Waar doch en Ratt im Mehl.

Ya well, ich denk, sie henn mol Ruh,

Ya, ennihau fer’n Yaahr;

No heert mer’s graad de seeme Weg

Vun Busch bis Scheierdoor.

(Ralph Funk)
Franzeesisch in Louisiana

Geschicht vum Franzeesisch in Louisiana 1682-1803

## Gewebbgleecher

* Action Cadienne Die Cajun Schproch-Bewegung
* Council for the Development of French in Louisiana Lobby-Organisation fer es Schtandard-Franzeesisch un es Cajun in Louisiana 
* Franzeesisch-Immersion in Louisianas Schule 
* Radio Louisiane

;Seh aa:
* Schproch-Bewegunge in Nadd-Amerika
* Franzeesisch in Maine
Stephen Harper

Der **Stephen Joseph Harper** (gebore 30 Abrill 1959, Toronto, Ontario, Kanadaa) iss alleweil der Leader vun der Conservative Paerdi vun Kanadaa unn der Prime Minister Designate vun Kanadaa. Er iss der Leader vun der Conservative Paerdi sidder 2003. Darich der Harper, der Jack Layton unn der Gilles Duceppe, hot Kanadaa in 2006 en Leckschen ghatt. Sache sinn net gut gange fer Harper in der letscht Leckschen in 2004. Er hot sie verlore zum Paul Martin, der Leader vun der Liberal Paerdi vun Kanadaa.

## Leckschen 2006
Em Stephen Harper sei Leckschen Verschwetzes iss fer: 
* die Owwerichkeit sauwerer mache mit re Federal Imputability Laa. 
* die GST Taex verglennere (7% zu 6% unn endlich zu 5%). 
* die Schtroose unn die Gmeeschafde seefer mache.
* Geld gewwe zu Familie mit glenne Kinner.
* die Provinces helfe fer ihre Hoschpidaal-Waardlischde verglennere.

## Beweisunge